
Nela Bolfek: 
Prirodi 


SUNC ICA 


JESEN 


Jesen je dosla u nas grad, 
I to u mjesec listopad. 
Setala je zelenim šumama 


U svo] im crvenim čizmama. 


Iza nje sve se žutilo, 
I zbog magle pomalo mutilo. 
Drveće je dobilo novi kaput, 


Crven, smed i pomalo žut. 


Obišla je cijeli grad, 
Al mora poći sad. 
Čekaju je još gradova i sela, 
Makar bi ona odmor htjela. 


GLAS STABALA 


Cujte ljudi, drveće vas upozorava, 


1 mi imamo svoja prava! 
Govorim u ime svih stabala, 
dosta nam je vašeg smeća i starih glazbala! 


Zamislite da ste na našem mjestu, 
prestali bi ste graditi zgrade i cestu, 
jer bi znali koliko to drveću šteti 
i koliko to može boljeti! 


Nećemo vas iz prirode tjerati ako ne bacate smeće 
i ne uništavate travu, biljke i cvijeće. 
Ako nema nas, nema ni Vas, 
razmislite malo, koliki smo mi spas. 

Lucija Cavrag: 


Najbolji prijatelji 

Bila jednom dva žira koji su se zvali Ljutko i Brzi. 
Bili su najbolji prijatelji. 


Brzi je volio trenirati, a Ljutko je volio jesti i nije bio 
u formi. lako su bili različiti, dobro su se slagali. 
Voljeli su igrati društvene igre, kartati se, dodavati 
loptom i ići u kratke šetnje šumom. 


Jednog dana Ljutko je imao ideju. Predložio je 
Brzom da se natječu u tome tko će prvi pojesti više 
hamburgera u pet minuta. Brzi nije htio sudjelovati 
jer je on bio sportski tip i pazio je na liniju. Nisu 
pričali neko vrijeme zbog toga, ali sve se promijenilo 
na Ljutkovom rođendanu. 

Kad je Brzi došao s velikim poklonom i ispričao se 
prijatelju, svada je prestala. Nije samo Ljutko bio 
taj koji se ljutio. Brzi se jednom naljutio na njega 
jer on nije htio trenirati s njim. Ljutku se nije dalo 
trenirati jer je navodno toga dana bio jako 


umoran. 
Na srecu, ni ta 


svada nije dugo 
trajala jer se 


Ljutko sljedeći PA 

dan ispričao S 

Brzom. D 

Ljutko i Brzi su se dogovorili da se neće svađati bez 
razloga i da će biti ono što jesu. Brzi će i dalje 
trenirati i nece tjerati Ljutka da to isto radi, a Ljutko 
ce i dalje 

| raditi ono Sto voli, a 

Aleksandra je planinarila na Velebitu. Zabavljala se i 
uživala u prirodi. 

Vrijeme se pokvarilo i počeo je puhati snažan vjetar. 
Aleksandra je opazila drvo i krenula se skloniti ispod 
njega. Ispod drveta skrio se i mali jež. Bio je jako 


= 


EN — = ከ... 
M va ~ Tan, - 
vý ~ 


> kl SEA es ac 
A rng (0 


ve 2 


Franka Pudina Jelenčić 


ev 


Neobiéno prijateljstvo 


Jednog zimskog snježnog dana, Borna, slavni 
istraživač krenuo je rješavati važan zadatak. Trebao je 
odmah pronaći ježa Klikija, svog najboljeg prijatelja 
koji mu je dolazio na igranje svakog dana i s kojim se 
veselio. Ali, Kliki se nije pojavljivao kod Borne 
danima i on je sve više brinuo. Da nije možda 
bolestan? Ili se naljutio? Možda su ga ukrali? 
Istraživač Borna, koji se uvijek volio šaliti, bio je 
dječak predivnih zelenih očiju i smeđe kose. Uvijek 
je nosio odjeću neobičnih kombinacija boja pa je 
tako i danas odjenuo svoj crveni kaputié, plave hlače i 
ulaštene zelene čizmice, a na glavi mu je razbarušenu 
smeđu kosu krasila lijepa crvena kapa koju su svi 
primjećivali. Jež Kliki bio je prava dobrica. Kao i 
Borna, volio se šaliti. Vjerojatno se zato i negdje 
sakrio, duboko u šumi i želio je da ga njegov prijatelj, 
istraživač Borna krene tražiti. 

Kliki je bio debeljuskast ježić s malenom mekanom 
glavicom i velikim sjajnim i oštrim bodljama ispod 
kojih se jedva nazirala mala šiljasta njuškica i malene, 
crne, sjajne oči koje su izgledale kao dvije loptice. 
Istraživač Borna je posvuda tražio Klikija, pregledao 
je svaki kutak zelene šume pa čak i kod velike 
močvare na kojoj je plivalo puno bijelih lopoča. Dok 
je tražio i tražio, Borna je odjednom jaaako ogladnio. 
Srećom da je naišao na grm borovnice koji je bio 
prepun slasnih ljubičastih bobica koje su blistale na 
suncu. Toliko je bio gladan da je pojeo cijeli grm. 
No, ni to mu nije bilo dovoljno pa se odjednom 
sjetio da u ruksaku na leđima ima još dva sendviča 
koja je ponio od kuće, a koje je sam napravio. I zato 
su to bili najbolji sendviči na svijetu! 


ZU 


Punog trbuha odlučio je malo prile¢i i odrijemati 
medu drvećem, grmljem i granama, zaštićen od 
snijega. Kad se probudio, nastavio je svoju potragu za 
ježom Klikijem. Odjednom je naišao na čudnu spilju. 
Bila je to malena, polumračna rupa u zemlji. Skupio 
je hrabrost i provirio unutr.a Na veliko iznenađenje i 
još veće veselje, tamo je ugledao svog najboljeg 
prijatelja, ježa Klikija. Mirno je spavao na smeđem i 
zelenom, mirišljavom krevetu od lišća. Niz obraze su 
mu potekle suze radosnice. U tom trenutku Kliki se 
probudio i silno razveselio kad je ugledao Bornino 
lice, mokro od suza. Skočio je i zagrlio ga najjače što 
je mogao, smijao se glasno baš kao i Borna, a njegove 
bodlje još su jače zablistale. 

Oboje su tada znali koliko je važno imati najboljeg 
prijatelja! 

Asja Juričić: 


Dječak i kopriva 


Marko je dječak koji je imao 16 godina kad se 
učlanio u planinarsko društvo. Volio je prirodu i biti 
planinar za njega je bilo vrlo uzbudljivo. 

Jednog dana, planinar Marko je odlučio otići u 
prirodu potražiti koprivu za ljekoviti čaj. 

Šetao se livadom, bilo je vjetrovito. Koprivu je tražio 
satima. Kad odjednom, skoro na kilometar, u daljini 
je ugledao grm koprive. Kad je stigao do koprive, 
uvidio je da se izgubio. Jako se prestrašio i počeo je 
vikati: -Upomoć, upomoć! 

Nitko ga nije čuo. Livada je vodila u strašnu šumu iz 
koje su se čuli zastrašujući zvukovi: krckanje grančica 
i hukanje sove. 

Ipak, bio je hrabar i odlučio je prvo ubrati koprivu. 
Stabljika koprive bila je prečvrsta i nije mogao 
ubrati je rukama. 

Kao pravi planinar, sjetio se da u dZepu ima $vicarski 
nožić i s lakoćom je rezao stabljike koprive te brzo 
napunio vrećicu. Zabavljajući se tako s koprivom, 
zaboravio je na svoje nevolje. U taj čas je ugledao 
svoje roditelje, koji su, vidjevši da pada noć, pošli za 
njim. 

Sve se sretno završilo. Marko je s roditeljima otišao 
kući, a mama je svima skuhala čaj od koprive. 

Pet godina kasnije, Marko je planinario i kad je ušao 
u jednu mračnu šumu, čuo je hukanje sove. U prvi 
čas ga je obuzeo strah jer ga je taj zvuk podsjetio na 
događaj s koprivom. No, brzo se umirio jer znao je 
da su njegovi roditelji mislima uvijek uz njega i zbog 
toga se osjećao sigurno. 

Larisa Kasunit Miksié 


Luna i Vuk 


Ovo je priča o prijateljstvu. I tu ne bi bilo nista 
čudno osim što se radi o Luni i vuku :) 


Jednog kišnog jesenjeg dana 
djevojčica Luna se prijavila u 
izvidače. Točnije, mama ju je 
upisala! 

Već sljedeći dan bilo je prvo 
okupljanje izvidača i to u 
sumi. Iako nije htjela ići, 
shvatila je to kao dobru 
priliku da barem malo 
fotografira prirodu, Jer je to 
nesto sto je voljela raditi. No, 
cim je dosla, voditeljica joj je 


uzela fotoaparat. 

Luni se to bas i nije svidjelo, pa je ljutito potrčala 
prema šumi. Dok je trčala, pala je i opekla se na 
koprivu. Još nije ni počela plakati kad je odjednom 
čula: - Bok! 

Okrenula se i vidjela vuka. Nije znala što reci, pa je i 
ona rekla: - Bok! 

- Ja sam Harry, a kako se ti zoveš? 

- Zovem se Luna — rekla je kao da razgovara s 
olovkom iz pernice. Nije se bojala. Mislila je da sanja. 


Odjednom se iz grma Culo šuškanje. I vuk i Luna su 
se okrenuli i ugledali vjevericu Katy, ježa Rona i 
gljivu Bena koji su svi u jedan glas počeli pričati. 
Luna je bila iznenađena, ali to ju nije spriječilo da se 
izjada svima kako su joj uzeli fotoaparat. 


Svi osim Lune su su zarežali. Cak i GLJIVA! Luna 
nije znala da gljiva može rezati. 

- Sto je? - upitala je Luna 

Mrzimo fotoaparate, ljudi nas stalno gnjave s njima! 
- poviknuo je maleni Ben. 

-Da! - odjednom se gromko javio 1 hrast 

-Ok, vise se ne bih začudila ni da rijeka počne pričati 
sa mnom! - reče Luna 

I dok su životinje i hrast negodovali, Luna je začula 
ljudski glas kako ju doziva ali nije htjela ići. Još 
uvijek je bila ljuta što su joj uzeli fotoaparat, a osim 
toga tako se dobro zabavljala u šumi. 


Slušala je kako gljiva Ben pjeva, penjala se s 
vjevericom po drveéu i trčala s vukom po livadama. 
Našla je svog najboljeg prijatelja. 

Ipak kažu da je vuk najbolji čovjekov prijatelj....ili to 
vrijedi za psa?! 

Nema veze - pomislila je Luna — to su ionako dvije 
vrlo slične životinje! Hodajući kroz šumu, Luna i 
Harry su došli do njenog šatora. Bili su jako umorni 
od cijelog dana pa su odmah utonuli u san. 


Ujutro je već bilo vrijeme za polazak kući i Lunina 
mama je čekala ispred šatora. 


Bila je vrlo iznenađena kad su iz šatora izašli Luna i 
vuk, ali prijateljstvo je veé bilo sklopljeno. 

Luna je željela da Harry pode s njima kući. Mama je 
samo slegla ramenima, odluka je veé očito bila 
donesena. 

Luna nije zaboravila ni na svoj fotoaparat. Brzo je 
odjurila do voditeljice i uzela joj ga iz ruke. 


Ubrzo su svi ušli u automobil i krenuli prema kuéi. 


Ipak ovaj izlet i nije bio tako los - pomislila je Luna! 

Mary Magdic: 
Pčelica Violet 


Pčelica Violet voljela je lavandu. Svakog jutra, svakog 
dana, vrtjela bi se samo oko jednog malog grma 
lavande. Nigdje drugdje, samo oko te iste lavande. 
Jednog je dana dječak Elio zašao u tu šumu. Tražio 
je 1 tražio male kukce po tlu koje bi mogao 
fotografirati. Pa tako, odlučeći kako će ići južno dok 
ne pronade samo jednog kukca, došao je do toga 
grmlja. Bilo je to nešto prekrasno. 

-Pogledaj samo svo to divno cvijeće- rekao je tihim 
glasom kako ne ga ne bi morao dijeliti ni s kim 
drugim na ovome svijetu. Njegovo najdraže cvijeće 
bila je lavanda, visoka, niska, ma kakva god. To 
ljubičasto cvijeće mu je zapelo za oko. Jednostavno 
ga je morao pomirisati! Išao je poslikati grm, kad eto, 
iza jednog visokog cvijeta, bila je mala pčelica. 

Morao joj se približiti. Mala Violet bila je prestrašena 
tim velikim ljudskim stvorom. Bila je u strahu kako 
če ostati bez svog grma. Ljudi su često tom šumom 
prolazili i brali njeno cvijeće. Nekoć davno, cijelo 
šumsko tlo bilo je prekriveno lavandom. -Moramo 
nešto učiniti!- pomislila je i odmah dobila ideju. 

-Hej til- poviknula je. Glas joj bijaše sav drhtav i 
nesiguran. Vikala je i vikala dok je napokon dječak 
nije primjetio. 

-Hej i tebi!- zastao je na trenutak, a onda joj se 
obratio, sav ozaren i rumenih obraza: - Oprosti jesam 
li te uplašio? 

- Ah, malo jesi. To nije bilo baš lijepo od tebe- rekla 
je Violet, a osmijeh s Eliova lica je nestao. 

-Oprosti, stvarno nisam htio. 

-U redu je. Sto radiš u mojem grmu? - upitala je 
Violet. ኳ 


tarik 


- Htio sam te samo fotografirati, vidiš, ovaj, volim 
kukce. Bas jako, a jos kad mi je lavanda zamirisala... 
Jednostavno joj nisam mogao odoljeti! 

-Oh, ako ti tako kažeš. 

Mala Violet i Elio nastavili su razgovarati O 
nadolazećoj jeseni, o kiši, ali i najvažnije od svega, o 
lavandi. 


U cijelom tom razgovoru zaboravili su na vrijeme. 
Navečer je trebala padati kiša, a kad se začula 
grmljavina mali Elio je odmah krenuo natrag kući i 
pritom zaboravio na Violet koju je još uvijek držao 
na dlanu. Ona tako lagana i meka, ali 1 tiha, nije ni 
čudo kako je zaboravio ostaviti je u šumi. Kad su 
došli kući kao zahvalu dječaku što nije morala 
provesti još jednu kišnu noć u toj mračnoj šumi, 
Violet je pozirala za njegove fotografije. Nije mogla 
odoljeti svoj toj pažnji koju je dobivala, ona i samo 
ona. 


Oboje su se zabavili i glasno smijali do kasnih 
vecernjih sati. Zajedno su odlazili u šumu, obližnje 
galerije, a naposljetku došli i na Eliovu izložbu 
fotografija. Bez sumnje, Violet je bila zvijezda večeri. 
Ipak, morala se jednog dana vratiti kuci, u svoj grm, 
ali i košnici. 

-Dovidenja Elio- rekla je Violet. 

-Ma draga Violet, ovo nije dovidenja. Imat ¿emo jos 
puno susreta! 

-Ozbiljno?- upitala je. Imala je osjećaj kao da sanja. 
-Najozbiljnije!- oboje su se nasmijesili i pošli svojim 
kućama, nastaveći se družiti još dugi niz godina. 

Nikolina Matan: 
Izvidacki dani 


Jednog su dana izviđači pošli u šumu Ledimovku 
potražiti rijetkog puža Ledimira. 

Znam, vjerojatno mislite da puž s čudnim imenom 
ne može biti toliko poseban. 

No, ovaj puž je zbilja poseban i rijedak. Prije 45 
godina nije bilo šume Ledimovke pa puž nije imao 
sve potrebne životne uvjete. A Ledimir treba: 
hladnoću, mrak, led i vlagu da bi preživio - zato ih 
je ostalo samo 32-je u cijelom svijetu! U nepravilnim 
životnim uvjetima puž Ledimir se ne moze 
razmnožavati. 

Hrani se snibubama i hladopaucima. Pari se tako da 
mužjak i ženka uđu u tamnu hladnu špilju i spoje 
svoje trbuhe. Kad se mali puževi rode majka ih 
pokrije mahovinom i hrani, a s 5 mjeseci puževi 
izađu iz špilje. 

U redu! Sad kad imate malo informacija o ovim 
neobičnim životinjama, idemo vidjeti što rade 
izvidači. Hmm, izgleda da se još uvijek samo šeću, 
čekaj, evo izgleda da je Tihomir, vođa izviđača, 
pronašao trag plave sluzi puža Ledimira. 

Duro je počeo loviti leptira, a Sanja bere 
smrzobobice. O, ne! Izgleda da su krenuli krivim 
putem. Đuro i Sanja se sada nalaze izvan šume na 
velikoj otvorenoj livadi. Oboje su iz svojih ruksaka 
izvadili: sendvič, jabuku i podloške za sjedenje. Nisu 
se bojali, jer su znali da će tu svi doći na odmor. Baš 
u tom trenutku, kad su mislili da je sve u redu, napale 
su ih vjeverice i uzele Sanjine ledobobice. 


Nakon te situacije počinje snjeziti. To sam 
zaboravila spomenuti, ali da, puz Ledimir priziva 
snijeg. No, ovo Sanja i Duro nisu znali. Odmah su 
našli svoje vreće za spavanje i uvukli se u njih. U 
tom trenutku se pojavi puž Ledimir i prestane padati 
snijeg. Sanja i Duro su bili fascinirani. Duro izvadi 
svoju kameru i triput poslika puža. Puž ode i dode 
Nataša, Tihomirova žena, otprati Đuru 1 Sanju do 
izvidatke kuće. Tamo su svi zajedno proslavili 
pronalazak puža Ledimira. Njegove fotografije će 
biti izložene na izložbi "Tajne životinje šume 
Ledimovke". Napravili su roštilj i svi su sretno zaspali 
u toplim krevetima slušajući pjev ptice Hladopjevke. 


49 


Helena Matijević: 
Luka i vjeverice 

Jedne noći drvosječa Luka šetao je gustom šumom. 
Na samom kraju šume našao je put jabuka koji je 
vodio u špilju. 

Luka se jako prestrašio jer je prvi put tamo, ali 
znatiželja ga je vukla da istraži špilju. Hrabrost mu je 
davao džepni nozié koji je nosio uvijek uz sebe ako 
ga napadne neka životinja. 

Nedugo nakon što je ušao u špilju počeli su se Cuti 
glasovi. Luka je mislio da je medvjed, ali srećom, to 
su bile samo vjeverice. 

Ni one se nisu nadale posjeti u to doba noći, pa su ga 
preplašeno pitale je li on možda pecinski čovjek. 

- Nisam!- odgovori. - Ja sam drvosječa Luka, onaj što 
sječe drva u ovoj šumi. 

-AAAAA, ti si onaj što stalno ruši naše domove!!!!- 
povikale su vjeverice uglas. 

Luki je bilo žao vjeverica ali to je sve bila istina. 

Luku je zanimalo i tko je posadio jabuke uz šumski 
put. 

- Mi smo ga posadile! -rekla je jedna vjeverica, - 
Sadile smo jabuke jer znamo da vi, drvosječe, nećete 
sjeći jabuke. One su nas podsjećale na naše domove. 
Skakale smo od drveta do drveta i zamišljale svoja 
stara debla u kojima smo živjele. Kad ste nam porušili 
domove morale smo preseliti u ovu špilju. 

- Tu nam je jako hladno! - oglasi se najmanja 
vjeverica. 

- Oprostite! -tužno je rekao Luka. - Nisam znao da su 
u tom drveću bili vaši domovi. Obećajem da ću vam 
vratiti svako posječeno stablo i opet vam stvoriti lijepe 
domove! 


Vjeverice su bile presretne, a ovaj Spiljski susret je 
stvorio jedno veliko prijateljstvo izmedu vjeverica i 
drvosječe. 


Šuma nikad nije bila ljepša i sretnija!! 

Tonka Mikulié: 
Kako smo se sakrili od kise 

Kad je dosla k vjeverici upita Je: -Želiš li kartati sa 
mnom i medvjedom? - Naravno - odgovori 
vjeverica. Dok su išle do medvjeda, vjeverica se 
umorila. Biciklistica Lana je to primijetila i dala joj 
vode. Na putu su ugledale mnogo gljiva i počele ih 
brati. 

Stigle su do medvjeda i Lana je iz ruksaka izvadila 
lonac, 3 zdjelice, sastojke za juhu, žlice i rekla: - 
Napravit ću nam juhu od gljiva jer ćemo prespavati 
ovdje. Dok ja radim juhu, vi postavite Sator.” 

Izvadila je šator i dala im da ga postave. Kad su 
obavili sve što su trebali, otisli su u Sator, pojeli juhu, 
pa odigrali dvije partije karata i otišli spavati. 
Medvjed je toliko hrkao da Lana i vjeverica nisu 
mogle zaspati. Ipak, bile su toliko umorne da su 
nakon nekog vremena sklopile oči. 

Ujutro se Lana probudila i nikoga nije bilo u šatoru. 
Bila je tužna, mislil je da je cijelu pustolovinu samo 
sanjala. Izašla je iz šatora i ugledavši ih, rekla: - Zašto 
ste kartali bez mene?! - i otišla s njima kartati. 


I tako su se zabavljali kad god bi Lana prolazila 
onuda. 


Lucija Sudac: 
Ostvarenje sna 

Danas je divan, sunčan proljetni dan. Elena je 
odlučila krenuti u šumu brati cvijeće. Ponijela je 
veliki ruksak u slučaju da se izgubi. Elena je divna 
djevojka srednje visine, duge crne kose i predivnih, 
svijeloplavih očiju. Bavi se slikarstvom. Voli se 
smijati, pjevati, plesati i nedjeljom ići u crkvu sa 
svojom obitelji i Markom. Ona i Marko su prijatelji 
iz srednje škole. 

Putem ugleda pčelu kako ide od cvijeta do cvijeta i 
počne je pratiti. Hodajući za pčelom, došla je do 
špilje i čula Markov glas: - Elena, Elena, što radiš 
ovdje? - - Bok Marko, izgubila sam se, baš mi je 
drago da sam te našla.- Elena, ne moraš brinuti, ja 
sam ovdje jer sam ti krenuo nabrati buket ljubičastog 
cvijeća pošto voliš lavandu. Usput sam otkrio ovu 
špilju, predivna je, jer je uz rijeku. 


Špilja je bila velika i malo hladna. ም መው 


ዕ1 


62 


Na prvi pogled je bilo mračna, ali dogovorili su se da 
če je urediti kako bi mogli tu dolaziti u slobodno 
vrijeme i jednog dana tu možda i živjeti. Marko je 
bio viši od Elene, imao je kratku svijetosmedu kosu, 
svjetlozelene oči i divan osmijeh. Volio je šetnje 
sumom u jesen, svirati gitaru 1 flautu, a životinje su 
mu bile posebna strast. U šetnju šumom su isla i 
njegova dva psa, Bella i Reks. 

- Marko, divan si što si mi krenuo brati cvijeće! 
Možeš li mi pričuvati ruksak dok ja naberem buket 
za svoju mamu? Marko je uzeo ruksak i išao vidjeti 
što Elena ima unutra. Bilo je to pravo otkriće stvari: 
velika tanka deka, škare, šibice, ljepilo, dvije kabanice 
(ako jedna kabanica pukne ili ako zapne za granu), 
lopatica, sjeme jabuke i kruške, mali mekani jastuk, 
svijeća. Marko nije mogao vjerovati kako je to sve 
stalo u zeleni ruksak s ljubičastim točkama. 

Dok se Marko čudio, vratila se Elena s velikim 
buketom cvijeća. 


Odlucili su vratiti se kuæ i putem su ostavljali 
kamenje iza sebe kako bi sutra znali put do špilje. 
Jedva su čekali novi dan, jer, osjećali su da počinje 
avantura... Elena je za uredenje špilje pripremila 
razne boje, stolié, dvije male stolice. Marko je ponio 
kalendar, kartu, dvije knjige, dvije vreće za spavanje, 
bateriju. Elena je pripremila hrane i vode. Jedva su 
čekali stići. Čim su došli pred špilju krenuli su je 
uredivati. Marko je rasklopio stol i stolice, Elena je 
izvadila hranu i vodu te su prvo pojeli. Sjeme jabuke 
i kruške posadili su ispred špilje. Elena je počela 
crtati cvijece po vanjskoj strani špilje, dok je unutra 
crtala životinje. Počela se spuštati noc i Marko je 
pripremio vreće za spavanje. Noću je počela padati 
kiša i grmjeti. Elena se prestrašila da će kiša doći do 


špilje. 

- Dobro je- pomislila je, imamo barem 


"SD kabanice: Ipak, nije joj bilo svejedno, 


veselila se dolasku jutra. 

Kad je svanulo, dočekala ih je prekrasna 

duga. 

A što je bilo dalje? Jesu li roditelji krenuli u 
. potragu za njima? 

Tvojoj mašti na volju! 

Maksim i Mirjam Tkalac: 
Jedan som i njegov prijatel; 

Bio jednom jedan som po imenu David. Došao je 
izdaleka. 
Doplivao je do rijeke Kupe. Pošao se okupati li 
osunčati jer je čuo da je tamo lijepa plaža. Vrijeme j 
bilo sunčano i bez ijednog oblaka. Fotografkinja 
Lucija došla je malim brodićem do Kupe. Na rijeci 
Kupi, Lucija je fotografirala soma. 

Som roni i pliva. Skupa uživaju i jedu borovnice. 
Postali su pravi prijatelji. Lucija je sa sobom imala 
kompas i htjela je doæi do sjevera. Kompas je pao u 
rijeku Kupu i pokvario se pa je som pokazao Luciji u 
kojem smjeru mora ići. Pozdravili su se i Lucija je 
otišla svojim putem. Možda se jednom opet sretnu. 

Čiča mita, gotova je prica! 

m je jedan drvosječa Marko otišao u šumu. 
01580 si je posjeć' samo par drva ali, gle ovo, neki 
se počeo tresti i iskoči jedan vuk. Drvosječa 
ne trčati, trčati i trčati, ali na kraju izgubi 
pas, mobitel i kartu. Jadan on! 

Počela je padati kiša i lupati grmljavina. Grom udari 
par stabala pa ih drvosječa Marko mora preskakati. 
Sad veé počinje biti noc. Nastavi Marko trčati kroz 
šumu. Čuje šuškanje ježa u grmu, huktanje sova u 
drveću i vjevericu kako šušti kroz velike guste 
krošnje. Ušao je u jednu pećinu nadajući se da će 
kroz nju uspjeti pobjeći od vuka. 

O, ne! 

Pećina se počinje rušiti i on mora brzo izaći. 
Kamenje mu pada na put, ali ga razmiče svojom 
sjekirom. 

Na kraju uspije pobjeći vuku i izaći iz pećine te nađe 
planinarsku kućicu, gdje umoran, zaspi. 

Manu Dimitrov 


Ja se zovem Manu. Imam 8 godina. 
Volim jahati konje i programirati u 
Roblox 5 Studios. 


U prirodi volim ribicu akselota i 
paune a ne volim koprivu. 


Zovem se Maksim Tkalac. Idem u 
drugi razred. 

Naučio sam plivati. Volim igrati 
nogomet 1 tenis. 


U prirodi volim ići u šumu s dedom 
brati kestene i gljive. 

Nela Bolfek 


Ja sam Nela. Kreativna sam i šašava. 
Volim crtati i dugo spavati. 
Obožavam svog ludog peseka 
Poncha koji je lijenčina kao i ja. 

U prirodi volim ležati na travi i 
promatrati ptice i zvukove oke sebe. 
U prirodi ne volim kad moj pesek 
skoči na mene i budem puna blata i 


prljava. 


Lucija Cavrag 


Ja sam se zovem Lucija Cavrag, imam 
9 godina. Idem u OS Katarine Zrinski 
u Krnjaku. Idem u 3. razred. U 


134 slobodno vrijeme volim se igrati sa 
| Sr svojim ljubimcima, družiti se 5 
\ obitelji, pjevati i plesati. Jako volim 
| ertati i slikati, a najviše uživam u 


slušanju glazbe. 


Mila Buncié 


Zovem se Mila. Imam 8 godina. Idem 
u 2.b razred Osnovne škole Švarča. 

U prirodi najviše volim cvijeće, a ne 
volim bube. 


Ja sam Franka, imam 9 godina i 
volim pjevati. U prirodi volim 
vidjeti životinje, a ne volim smeće. 
Imam 2 hrčka i ribice koje jako 
volim i svaki dan se igram s njima. 

Asja Juričić 


Zovem se Asja. Imam 9 godina. U 
prirodi su mi najdraži: borovi, gljive, 
potoci, rijeke 1 jezera. Meni je u 
prirodi sve lijepo i nista ne bih 
mijenjala. 


Larisa Kasunić Mikšić 

Zovem se Larisa. Imam psa Atlasa 
koji sa svojom lopticom ponekad 
zna biti dosadniji od škole. Volim 
čitati i igrati videoigrice, a također 
volim slušati rock glazbu, najviše iz 
1970-ih. U prirodi volim šetati 
šumom s obitelji i prijateljima. Oh, 
da, i sa svojim psom. U prirodi me 
živcira kad zapnem za korijen 
drveta i skoro padnem u hrpu blata. 


Nikolina Matan 


Zovem se Nikolina Matan. Imam 
11 godina. Idem u OS Dragojle 
Jarnević. Interesira me povijest. 
Volim ići u prirodu i muzeje. Ne 
volim biti u kući ni u velikim 
gradovima. 


Mary Magdić 

Ja sam Mary, imam 14 godina i 
živim u Dugoj Resi U svoje 
slobodno vrijeme volontiram, 
crtam i čitam, a također i plešem. 
Plesom se bavim 10 godina te 
sudjelujem u 
raznimizvannastavnim 
aktivnostima kao što su glagoljaška 


družina, novinarska grupa i 
čitateljski klub. Obožavam šume i sve što se u njima krije. Do 


cilja zna biti naporno, ali se isplati. 

Helena Matijević 


Zovem se Helena Matijevié. Imam 9 
godina. Živim u Krnjaku gdje idem u 
školu. Zivim u velikoj obitelji sa 2 
brata, mamom, tatom, bakom, 
djedom i prabakom. 


Okružena sam prirodom,šumama i 


| == 5 potocima. Imamo puno životinja. 
V amo A goveda, ovce, muzne krave i kokoši. 
Uživam u ovoj slobodi i prirodi ali volim otići i u grad kod bake! 


Tonka Mikulić 


Zovem se Tonka. Živim u kući na 
brdu. Imam mačku, psa i tri konja. 
Volim životinje. 

U prirodi volim: životinje, drvece, 
nebo, oblake, biljke, travu i brda. U 
prirodi ne volim: zmije i bube. 


Lucija Sudac 


Zovem se Lucija. Imam 9 godina 1 
zivim na selu, u mjestu Kalinovac. 
Idem u OS Mahiéno i imam 
starijeg brata Josipa 1 psa Rexa. 
Imam plave oči i smeđu kosu. Jako 
volim pjevati, plesati i pisati priče. 
U prirodi ne volim komarce i 
veliko blato. U prirodi volim šetati 


šumom i igrati se na livadi. 

I slušati ptice. U kasnu jesen volim sakupiti lišće na hrpu i onda s 
bratom skakati po tome i "sanjkati" se. S mamom sam jednom 
volontirala na čišćenju izvora vode i bilo mi je to super. Jer je 
priroda divna. 

U slobodno vrijeme k Prirodi svrati 
Ona če ti doživljaj za crteZ i pjesmu dati. 


99,09, 


Projekt Podijeli svoju priču — socijalno uključivanje 
kroz online kulturu i umjetnost povećava socijalnu 
uključenost djece i mladih s područja Karlovačke 
županije kroz provedbu participativnih kulturno 
umjetničkih online sadržaja. 

Ukupna vrijednost projekta je 473.340,00 kn. 
Bespovratna sredstva osigurana su iz Državnog 
proračuna Republike Hrvatske u iznosu od 71.001,00 
kn iz Europskog socijalnog fonda u iznosu od 
402.339,00 kn. 

Više informacija o EU fondovima: 
www.strukturnifondovi.hr i www.esf.hr 


Sadržaj digitalne slikovnice Prirodoljupci isključiva je odgovornost udruge 
KA-MATRIX. 

